Source: http://docplayer.fi/2165599-Helsingin-kaupungin-vaylahankkeiden-aluetaloudelliset-vaikutukset.html
Timestamp: 2017-08-21 04:54:14+00:00
Document Index: 1499355

Matched Legal Cases: ['kko ', 'kko ', 'kko ', 'kko ', 'kko ', 'KKO ']

Helsingin kaupungin väylähankkeiden aluetaloudelliset vaikutukset - PDF
Helsingin kaupungin väylähankkeiden aluetaloudelliset vaikutukset
Download "Helsingin kaupungin väylähankkeiden aluetaloudelliset vaikutukset"
1 Valtion taloudellinen tutkimuskeskus VATT-muistioita 76 Helsingin kaupungin väylähankkeiden aluetaloudelliset vaikutukset Juha Honkatukia* Hannu Törmä** Helsinki 2007
2 * Juha Honkatukia, Valtion taloudellinen tutkimuskeskus ** Hannu Törmä, Helsingin yliopisto Ruralia-instituutti, Seinäjoki Valtion taloudellinen tutkimuskeskus Government Institute for Economic Research Arkadiankatu 7, Helsinki, Finland Oy Nord Print Ab Helsinki, huhtikuu 2007
3 Sisällys 1 Johdanto 1 2 Helsingin kaupungin väylähankkeet 2 3 Laskentamenetelmästä 6 4 Väylähankkeiden aluetaloudelliset vaikutukset 9 5 Johtopäätökset 14 Lähteet 15
5 1 Johdanto Helsingin seudulle on suunnitteilla useita väylähankkeita. Tässä tutkimuksessa on analysoitu, millä tavalla suunnitellut väylähankkeet vaikuttavat Uudenmaan maakunnan ja muun Suomen aluetalouteen. Tarkastelu on kaksiosainen. Tutkimme ensin väylähankkeiden lyhyen tähtäimen vaikutuksia, jotka liittyvät lisääntyneen rakentamisen aluetalouteen aiheuttamaan kysyntäsysäykseen. Toiseksi tutkimme teiden, ratojen ja tunnelin käytön aikaisia pitkän tähtäimen vaikutuksia, jotka juontuvat väylähankkeista liikenteelle koituvaan tehokkuussysäykseen. Vaikutukset on laskettu RegFin-aluemallilla toteutettujen simulaatioiden avulla. Raportin ensimmäisessä osassa kuvataan lyhyesti tarkastelun kohteena olevat väylähankkeet. Toisessa osassa esitetään käytetty laskentamenetelmä ja viimeiseen osaan on koottu tutkimuksen tulokset.
6 2 2 Helsingin kaupungin väylähankkeet Merkittävyytensä vuoksi hankkeet ovat osa Liikenne- ja viestintäministeriön pitkän tähtäimen väylähankekokonaisuuksia, joskin osassa hankkeita Helsingin kaupungin oma panos tulee olemaan huomattavan suuri. Hankkeiden kuvaukset ovat valtaosin peräisin Liikennepoliittisia linjauksia vuosille investointiohjelman strategiakorteista. Keskustatunnelin osalta käytössä on kuitenkin ollut tarkennettu kustannusarvio, ja Länsimetron kustannusarviota on sitäkin tarkennettu. Strategiakorteista ovat peräisin myös hankkeiden arvioidut hyödyt ja niiden jakautuminen elinkeinoelämän ja kuluttajien välille. Taulukkoon 1 on koottu kustannuksia ja hyötyjä kuvaavat keskeiset lähtökohta-arviot. Taulukko 1. Helsingin kaupungin väylähankkeet, miljoonaa euroa. Väylähanke Rakentamiskustannukset 1 Hyödyt liikenteelle Länsimetro Marja-rata Kehä II, Turuntie Hämeenlinnanväylä E18 (Kehä III), Vantaankoski- Lentoasemantie Keskustatunneli Yhteensä Metro-/raideyhteys välille Ruoholahti-Matinkylä on investointihanke, joka parantaa Etelä-Espoon sisäisiä ja seudullisia joukkoliikenneyhteyksiä. Matka-ajat lyhenevät asemien lähellä. Etelä-Espoon kaupunkirakenne tiivistyy ja alueen autosidonnaisuus vähenee. Länsimetro-hanke sijoittuu maantieteellisesti seuraavasti. 1 Kustannusennusteet ovat nousseet tutkimuksen laatimisajankohdan jälkeen. Hankkeiden verottomat kustannusarviot ovat kevään 2007 tietojen perusteella: Länsimetro 452 miljoonaa euroa Kehärata /Marja) 400 miljoonaa euroa Kehä II 280 miljoonaa euroa E18 (Kehä III) 150 miljoonaa euroa Keskustatunneli kustannusarvio tekeillä, noussee selvästi tässä arvioidusta.
7 3 Kuvio 1. Länsimetro-hankkeen sijoittuminen. Marja-rata on pääkaupunkiseudun keskiosiin sijoittuva henkilöliikenteen kehärata, joka yhdistää Martinlaakson radan Helsinki-Vantaan lentoaseman kautta päärataan. Marja-rata on yhdistävä linkki myös pääliikenneverkossa. Se yhdistää Pohjolan kolmioon kuuluvia TEN-verkon väyliä ja terminaaleja toisiinsa. Marjarata on kaksiraiteinen kulunvalvonnalla varustettu henkilöliikennerata, jolla junien nopeus on enimmillään 120 km/h. Marja-radan hanke sijoittuu maantieteellisesti seuraavasti. Kuvio 2. Marja-radan sijoittuminen.
8 4 Kehä II:n hanke merkitsee kehätien jatkamista välillä Turuntie-Hämeenlinnanväylä. Nykytilanteessa Turuntien ja sen pohjoispuolisen katuverkon liikennemäärät ovat kasvussa ja aiheuttavat ruuhkia sekä viihtyisyys- ja turvallisuushaittoja. Autoliikenteen on ennustettu kasvavan Espoon, Kauniaisten ja Vantaan alueella % vuoteen 2025 mennessä. Samalla aikavälillä poikittaisliikenteen on ennustettu kasvavan %. Hankkeen vaikutuksesta seudun päätieverkko täydentyy, läpikulkuliikenne asuinalueilla vähenee ja asuinviihtyvyys paranee. Kehä II:n jatkamishanke sijoittuu maantieteellisesti seuraavasti. Kuvio 3. Kehä II:n jatkamishankkeen sijoittuminen. Kehä III on osa kansainvälistä E18-tietä ja Etelä-Suomen tärkeintä itälänsisuuntaista kuljetusväylää. Kehä III on Helsinki-Vantaan lentoaseman maaliikenteen tärkein syöttöyhteys, Vantaan joukkoliikenteen runkoväylä sekä Vuosaareen rakennettavan sataman tavaraliikennevirtojen välittäjä. Se on myös tärkeä Vantaan ja pääkaupunkiseudun sisäinen runkoyhteys. Kehä III-hanke merkitsee kehätien parantamista nykyisellä paikallaan Vantaankosken ja Lentoasemantien välillä, jonka pituus on seitsemän kilometriä. Hanke kuuluu elokuussa 2003 allekirjoitetun aiesopimuksen mukaisesti pääkaupunkiseudun lähivuosien tärkeimpien liikennehankkeiden joukkoon, jotka pyritään aloittamaan vuoteen 2007 mennessä. Hankkeen maantieteellinen sijainti on seuraava.
9 5 Kuvio 4. Kehä III-parannushankkeen sijoittuminen. Helsingin keskusta on usein ruuhkainen ja tukkoinen. Ruuhkissa liikenne soljuu hitaasti, jolloin aiheutuu myös päästöhaittoja. Keskustatunneli-hankkeessa Helsingin keskustan ali rakennettaisiin nelikaistainen tunneli. Ratkaisu olisi samanlainen kuin muissakin Euroopan pääkaupungeissa. Keskustatunneli ratkaisisi ainakin ruuhkaongelmat. Hankkeesta ei ole vielä käytettävissä hankekorttia, joten tunnelin tarkka sijoittuminen ei ole vielä tiedossa.
10 6 3 Laskentamenetelmästä Tässä tutkimuksessa käytetään RegFin-aluemallia (Törmä ja Rutherford 1998), jolla on tehty lukuisia aluetaloudellisia sovelluksia, kuten Törmä ja Rutherford (2002 ja 2004) ja Honkatukia, Törmä ja Vaittinen (2004) sekä Törmä ja Honkatukia (2005a ja b) sekä Törmä (2005). RegFin-malli on numeerinen yleisen tasapainon malli (YTP-malli). Tällaiset ovat vallanneet alaa kansan- ja aluetaloustieteen soveltavan tutkimuksen kentässä viimeisten 30. vuoden aikana. YTP-malleissa talouden toimijoiden oletetaan käyttäytyvän rationaalisesti ja omaa etuaan ajaen. Kulutuskysyntä määräytyy kuluttajien hyvinvointia maksimoivaksi ja yritysten tuotanto ja panoskysyntä puolestaan voittoja maksimoivaksi. Kysyntä ja tarjonta kohtaavat hintojen ja määrien sopeutuessa. Talouspolitiikan muutokset aiheuttavat mallissa hintojen ja määrien sopeutumisen, jolloin politiikan vaikutuksia voidaan tarkastella vertailemalla komparatiivis-staattisesti muutoksia esimerkiksi makrotalouden mittareissa, kuten BKT:ssa, työttömyydessä ja kotitalouksien tuloissa. Mallin rakenne on esitetty seuraavassa kuvassa. Kuvio 5. RegFin-aluemallin rakenne.
11 7 RegFin-aluemallissa kuvataan sekä tuotannontekijä- että hyödykemarkkinoita. Kukin toimiala tuottaa hyödykkeitä, eli tavaroita ja palveluita, käyttäen kahta tuotannontekijää: pääomaa (mm. rakennuksia, koneita ja kuljetusvälineitä) ja työvoimaa. Tuotanto vaatii myös tuontipanoksia, kuten välituotteita. Näitä alue ostaa kotimaankaupan avulla Suomen muilta alueilta ja ulkomaankaupan avulla ulkomailta. Tuotanto myydään hyödykemarkkinoilla oman alueen kuluttajille (kotitaloudet ja yritykset), kotimaisen kaupan kautta Suomen muille alueille ja ulkomaankaupan kautta ulkomaille. Aluetalouden kuvauksessa hyödykkeiden kulutus jaotellaan kotitalouksien kulutukseen ja julkiseen kulutukseen, joka jakautuu kuntien (ja kuntayhtymien) kulutukseen ja valtion kulutukseen (sis. sosiaaliturvarahastot). Kotitalouksien käytettävissä oleviin tuloihin vaikuttaa kuntien (ja kuntayhtymien) sekä valtion (ja sosiaaliturvarahastojen) niille maksamat tulonsiirrot ja niiltä perityt tulo- ja muut verot. Kuntien ja valtion talous ja niihin liittyvät hyödyke- ja tuotannon verot ja tukipalkkiot sekä tuloverot ovat mukana mallissa. RegFin-malli huomioi myös kuntien valtionosuudet. Politiikan, tässä tapauksessa väyläinvestointien vaikutusta kuvataan mallissa talouden tasapainoa muuttavana politiikkatoimena, jonka vaikutusta verrataan perusvuoden tasapainoon. Kuvassa 6 havainnollistetaan analyysitapaa. Kuvio 6. Yleisen tasapainon analyysin simulointikehikko.
12 8 Väylähankkeiden kuvaamiseksi RegFin-aluemallissa tarvitaan neljänlaisia lähtökohtatietoja- ja oletuksia: Arvio rakentamiskustannuksista Arvio urakoiden maakunnallisesta jakautumisesta Arvio valtionosuudesta ja muusta ulkopuolisesta rahoituksesta Arvio tienkäytön tehokkuuden kasvusta Tässä tutkimuksessa käytetyt tiedot rakentamiskustannuksista perustuvat Liikenne- ja viestintäministeriön vuosien liikenneväyläpoliittisessa linjauksessa esitettyihin strategiakortteihin. Keskustatunnelin osalta käytössä on kuitenkin ollut Helsingin kaupungin rakennuslautakunnan tarkennettu kustannusarvio. Länsimetron kustannusarviota on tarkennettu strategiakortissa esitetystä, vain valtion osuuden käsittävästä arviosta huomattavasti suuremmaksi, koko hankkeen kustannukset kattavaksi. Laskelmissa on oletettu kunkin väylähankkeen rakentamisen jakautuvan viidelle vuodelle. Näin menetellen saadaan rakentamisen vuotuiseksi kasvuksi 2,6 6,6 % hankkeesta riippuen. Simulaatioissa on oletettu, että valtio eli muu Suomi rahoittaa väylähankkeet täysimääräisesti. Kaikki tässä tarkastellut väylähankkeet sijoittuvat pääkaupunkiseudulle Uudenmaan maakunnan alueelle, joten oletimme, että myös urakoijat tulevat tältä alueelta. Väylähankkeiden pitkän aikavälin hyötyjä on arvioitu strategiakorteissa raportoitujen hyötyjen perusteella laskettuna liikenteen tehostumisena ja sen kerrannaisvaikutuksina talouden eri toimialoilla. Strategiakortit sisältävät väylähankkeiden kustannus-hyötyanalyysien tiedot. Strategiakorteista ovat peräisin arviot hyötyjen jakautumisesta elinkeinoelämän ja kuluttajien välille. Ympäristö- ja turvallisuushyötyjä laskennassa ei huomioida, koska ne ovat monessa mielessä jo itsessään kerrannaisvaikutuksia. Liikenteen tehokkuuden kasvu laskettiin suhteuttamalla tienkäytön hyödyt liikenteen tuotannon arvoon. Hyötyjen oletetaan jakautuvan 30 vuodelle. Näin laskien saimme liikenteen tehokkuuden kasvuksi 1,1 1,5 % hankkeesta riippuen.
13 9 4 Väylähankkeiden aluetaloudelliset vaikutukset Väylähankkeiden vaikutuksia tarkastellaan simuloinneissa sekä lyhyellä että pitkällä aikavälillä. Lyhyt tähtäin kuvaa hankkeiden vaikutuksia rakennusaikana, jonka laskelmissa on oletettu olevan viisi vuotta. Pitkällä tähtäimellä hankkeiden oletetaan valmistuneen, jolloin ne vaikuttavat liikenteen tehostumisen kautta. Tuloksia tulkittaessa on muistettava, että RegFin on tasapainomalli. Simulointituloksissa on siten mukana aluetalouden optimaalinen mukautuminen shokkiin. Raportoidut muutokset ovat reaalisia eli luvuista on poistettu inflaation vaikutus. Tulokset raportoidaan alla keskeisien makrotaloudellisten mittareiden avulla. Kuvio 7. Helsingin kaupungin väylähankkeiden vaikutus Uudenmaan maakunnan kokonaistuotantoon. Länsimetro Keskustatunneli Marja-rata Pitkä tähtäin Lyhyt tähtäin Kehä II Turuntie- Hämeenlinnanväylä E18 (Kehä III) Vantaankoski- Lentoasemantie Prosenttia Kokonaistuotanto eli BKT on tärkein makromittari. Se osoittaa miten paljon väylähankkeet kasvattavat yksityisen ja julkisen sektorin tuotantoa, kun rakentamisen kasvun kerrannaisvaikutukset otetaan huomioon. Simulointitulosten mukaan kaikki viisi väylähanketta kasvattavat alueellista BKT:tä ja luovat siten taloudellista kasvua. Lyhyen tähtäimen tulos perustuu rakentamisen kasvuun ja pitkän tähtäimen tulos puolestaan liikenteen tehokkuuden kasvuun. Lyhyellä tähtäimellä hankkeiden vaikutus kokonaistuotantoon määräytyy hankkeen suuruuden perusteella. Länsimetro ja keskustatunneli ovat siksi vaikutuksiltaan muita suurempia. Uudenmaan maakunnan alueellinen BKT kasvaa 0,4 0,5 %, kun nämä hankkeet toteutetaan. Marja-radan ja Kehä II:n vaikutus Uudenmaan BKT:hen on vain hieman pienempi. E18 (Kehä III) Vantaankoski- Lentoasemantie-hanke lisäisi vuotuista talouskasvua vielä 0,1 prosentilla.
14 10 Pitkän tähtäimen BKT-vaikutus on strategiakorttien perusteella tiehankkeissa suurempi kuin Marja-radassa. Keskustatunnelin ja länsimetron hyöty/kustannussuhteesta ei laskelmia varten ole ollut käytettävissä päivitettyä tietoa, joten niiden hyötyjen jakauman on oletettu noudattavan strategiakortin tietoa ja H/Kkertoimen olevan saman kuin muilla tie- tai ratahankkeilla. Näin arvioituna tiehankkeiden pitkän tähtäimen vaikutukset vaihtelevat 0,2 0,4 prosentin välillä ja ratahankkeiden 0,2 0,3 prosentin. Suurimpana tiehankkeena Keskustatunneli tuottaisi myös pitkällä tähtäimellä suurimmat hyödyt. Kuvio 8. Helsingin kaupungin väylähankkeiden vaikutus Uudenmaan maakunnan työttömyyteen. Länsimetro Keskustatunneli Marja-rata Pitkä tähtäin Lyhyt tähtäin Kehä II Turuntie- Hämeenlinnanväylä E18 (Kehä III) Vantaankoski- Lentoasemantie Prosenttiyksikköä Kokonaistuotannon kasvu merkitsee myös sitä, väylähankkeet luovat uusia työpaikkoja, mikä laskee työttömyysastetta. Eniten uusia välittömiä ja välillisiä työpaikkoja luovat Länsimetro ja Keskustatunneli, työttömyysaste alenee perusvuoteen verrattuna vajaa 0,4 0,5 prosenttiyksikköä lyhyellä ja noin 0,2 prosenttiyksikköä pitkällä tähtäimellä. Saimme kaikissa aluemallisimulaatioissa tuloksen, jonka mukaan reaalipalkat eivät muuttuneet. Tulos johtuu siitä, että vaikka Helsingin kaupungin väylähankkeet alentavat työttömyyttä, se jää kuitenkin vielä korkealle tasolle. Työpanoksen reaalisen hinnan pysyessä ennallaan ja pääomapanoksen reaalihinnan hieman noustessa, tuotantopanosten hintasuhde muuttuu työpanoksen eduksi. Työllisyyden kasvussa on siten mukana myös tämän substituutiovaikutuksen osuus.
15 11 Kuvio 9. Helsingin kaupungin väylähankkeiden vaikutus Uudenmaan maakunnan kotitalouksien tuloihin. Länsimetro Keskustatunneli Marja-rata Pitkä tähtäin Lyhyt tähtäin Kehä II Turuntie- Hämeenlinnanväylä E18 (Kehä III) Vantaankoski- Lentoasemantie Prosenttia Kasvanut kokonaistuotanto, työttömyyden aleneminen ja runsaat uudet työpaikat merkitsevät sitä, että Uudenmaan maakunnan kotitalouksien tulot kasvavat. Eniten vuotuista tulotasoa kohottavat lyhyellä tähtäimellä länsimetron, Keskustatunnelin ja Marja-radan rakentaminen. Pitkällä tähtäimellä tulotasoa nostaa näiden lisäksi myös Kehä II. Kuvio 10. Helsingin kaupungin väylähankkeiden vaikutus Uudenmaan maakunnan kuluttajahintoihin. Länsimetro Keskustatunneli Marja-rata Pitkä tähtäin Lyhyt tähtäin Kehä II Turuntie- Hämeenlinnanväylä E18 (Kehä III) Vantaankoski- Lentoasemantie Prosenttia
16 12 Kokonaistuotannon, työllisyyden ja kotitalouksien tulojen kasvu merkitsevät kokonaiskysynnän kasvua, joka näkyy simulointituloksissa hienoisena kuluttajahintojen nousuna. Lyhyellä tähtäimellä kuluttajahinnat nousevat vuositasolla 0,2 0,6 % väylähankkeesta riippuen. Helsingin kaupungin väylähankkeet nostavat siten hieman inflaatiota rakentamisvaiheen aikana. Pitkällä tähtäimellä väylähankkeiden vaikutus kuluttajahintoihin on lähellä nollaa. Kuvio 11. Helsingin kaupungin väylähankkeiden vaikutus Uudenmaan maakunnan pääomavuokraan. Länsimetro Kehä II Turuntie- Hämeenlinnanväylä Keskustatunneli Pitkä tähtäin Lyhyt tähtäin Marja-rata E18 (Kehä III) Vantaankoski- Lentoasemantie Prosenttia Väylähankkeiden aikaansaama kokonaistuotannon kasvu merkitsee myös pääomapanoksen kysynnän kasvua. Hankkeiden toteutuksessa tarvitaan kasvava määrä rakennuksia, koneita ja kuljetusvälineitä, jolloin niiden vuokra- ja tuntihinnat eli pääomavuokra nousee. Väylähankkeilla ei ole lyhyellä tähtäimellä vaikutusta Uudenmaan fyysisen pääoman vuokraan, mutta pitkällä tähtäimellä pääomavuokra nousee kasvaneen kysynnän myötä 0,2 0,4 %. Tarkastelemme vielä väylähankkeiden vaikutusta valtion Uudenmaan maakunnasta keräämien välillisten verojen kertymiin.
17 13 Taulukko 2. Helsingin kaupungin väylähankkeiden vaikutus valtion Uudenmaan maakunnasta keräämiin veroihin, prosenttia. Välillisen verotuksen muoto, lyhyt tähtäin E18 (Kehä III) Kehä II Marja-rata Keskustatunneli Länsimetro Kotitalouksien maksama arvonlisävero 0,4 0,8 0,9 1,0 1,2 Investointiverot 0,4 0,9 1,0 1,1 1,3 Palkoista maksettu tulovero 0,4 0,8 1,0 1,1 1,3 Voitoista maksettu tulovero 0,2 0,4 0,4 0,5 0,6 Hyödyke- ja tuotantoverot 0,3 0,7 0,8 0,9 1,1 Voimme todeta, että lyhyellä tähtäimellä valtion kaikkien välillisten verojen kertymät kasvavat kaikissa viidessä väylähankkeessa. Pitkällä tähtäimellä simulointitulokset tuottivat saman tuloksen, vaikkakin kasvuprosentit olivat pienempiä. Valtio joutuu ottamaan tarkastelluissa väylähankkeissa lyhyen tähtäimen rahoitusvastuun, mutta pitkällä tähtäimellä vaikutus valtiontalouteen on verokertymien kasvun takia neutraalimpi.
18 14 5 Johtopäätökset Tässä tutkimuksessa on arvioitu Helsingin kaupungin viiden väylähankkeen aluetaloudellisia vaikutuksia. Tutkimuksemme tulosten mukaan Helsingin kaupungin suunnittelemilla tie-, rata- ja tunnelihankkeilla on Uudenmaan maakunnan aluetaloutta vahvistava vaikutus. Lyhyellä tähtäimellä rakennushankkeista suurimmilla, suurilla tiehankkeilla Länsimetrolla ja Keskustatunnelilla ja Marja-radalla on muita väylähankkeita suurempi vaikutus kokonaistuotantoon. Uudenmaan maakunnan alueellinen BKT kasvaa kunakin viitenä rakentamisvuotena 0,4 0,5 %, kun nämä hankkeet toteutetaan. Pitkällä tähtäimellä BKT-vaikutus vaihtelee välillä 0,2 0,4 % ja on suurin suurilla tiehankkeilla (Keskustatunneli ja Kehä II) sekä Länsimetrolla.
19 15 Lähteet: Honkatukia Juha Antikainen Riikka (2004): Väylähankkeiden kansantaloudellinen merkitys, Valtion taloudellinen tutkimuskeskus, Keskustelualoitteita 341. Honkatukia Juha Hannu Törmä (2005a): StoraEnso Oyj:n Veitsiluodon paperiteollisuuden 50-vuotisen toiminnan aluetaloudellinen kokonaisvaikuttavuus, Valtion taloudellinen tutkimuslaitos, Keskustelualoitteita 369. Honkatukia Juha Hannu Törmä (2005b): StoraEnso Oyj:n Kemijärven tehtaan 40-vuotisen toiminnan aluetaloudellinen kokonaisvaikuttavuus, Valtion taloudellinen tutkimuslaitos, Keskustelualoitteita 368. Honkatukia Juha Törmä Hannu Vaittinen Risto (2004): Avesta Polarit Oyj:n Tornion jaloterästehtaan tuotannon kasvun aluetaloudelliset vaikutukset, Kemi-Tornion ammattikorkeakoulun julkaisuja. Sarja A 3. Tilastokeskus (2000): Alueellinen panos-tuotos 1995 Taulukot ja laadintamenetelmät, Kansantalous 19. Törmä Hannu (1995): Aluetalouden mallintamismahdollisuudet: REGFINaluemallin tekninen kuvaus, Mikkelin läänin maakuntayhtymä, muistio toukokuu. Törmä (2005a): Yleisen tasapainon mallinnus Suomessa, esitelmä Kansantaloustieteen päivillä Maarianhaminassa. Törmä (2005b): Inarin Saamelaiskulttuurikeskus-hankkeen aluetaloudelliset vaikutukset, Helsingin yliopisto Maaseudun tutkimus- ja koulutuskeskus, Raportteja 3. Törmä Hannu Rutherford Thomas (1998): Regional Computable General Equilibrium Model for Finland, Publications of Kemi-Tornio Polytechnic series E, Working Papers 1. Törmä Hannu Rutherford Thomas (2002): Tornio-Kemi moottoritien rakentamisen ja toimintavaiheen aluetaloudelliset vaikutukset, Tiehallinnon Lapin tiepiirin monistesarja. Törmä Hannu Rutherford Thomas (2004): Voitaisiinko Norjan aluepolitiikkamallia ja arvonlisäverouudistusta soveltaa tehokkaasti Pohjois-Suomeen?, Kemi-Tornion ammattikorkeakoulun julkaisuja. Sarja A 4. Törmä Hannu Honkatukia Juha (2005): Lapuan kaupungin Simpsiö- ja Nova- Park-hankkeiden aluetaloudelliset vaikutukset, Helsingin yliopisto Maaseudun tutkimus- ja koulutuskeskus, Raportteja 2. [Useimmat näistä julkaisuista ovat saatavilla osoitteesta:
21 VATT-MUISTIOITA / WORKING NOTES 35. Lang Markku: Euroopan unionin jäsenyyden vaikutus maatilojen kassavirtoihin vuonna Helsinki Hjerppe Reino Kemppi Heikki: Julkisen infrastruktuurin tuottavuus. Helsinki Verojärjestelmän kautta annettava tuki. Helsinki Tax Expenditures in Finland. Helsinki Romppanen Antti: Suomen työeläkejärjestelmä kestää vertailun. Helsinki Mäki Tuomo Romppanen Antti: Nuoret työhön varttuneet kouluun. Näkökohtia koulutuksen kehittämisestä. Helsinki Niskanen Esko Voipio Iikko B. (toim.): Seminar on Urban Economic Policy / Kaupunkipolitiikan seminaari Helsinki Mäki Tuomo Virén Matti: Käytännön kokemuksia finanssipolitiikan indikaattorien laskemisesta. Helsinki Verojärjestelmän kautta annettava tuki. Helsinki Tax Expenditures in Finland. Helsinki Kröger Outi Kärri Timo Martikainen Minna Voipio Iikko B.: Perusteollisuuden pääomahuolto Esitutkimus. Helsinki Viitamäki Heikki: Asumistuen budjetointia ja määräytymisperusteiden valmistelua koskeva selvitys. Helsinki Junka Teuvo: Asuntojen hinnat vapailla markkinoilla. Helsinki Kunta- ja aluetalouden seminaari Seminaarin alustukset. Helsinki Viitamäki Heikki: Työmarkkinoiden verokiila vuosina Helsinki Valppu Pirkko: A Brief Overview of Working Conditions in the Care Sector. Helsinki Hjerppe Reino: VATT-10 vuotta tutkimustuloksia ja uusia visioita. Helsinki Aronen Kauko Järviö Maija-Liisa Luoma Kalevi Räty Tarmo (toim.): Peruspalvelut 2000 seminaari Seminaarimuistio. Helsinki Parkkinen Pekka: Työssä jaksaminen pitkällä aikavälillä. Helsinki Lyytikäinen Teemu: Työn keskimääräisen efektiivisen veroasteen laskeminen OECD:n menetelmällä. Helsinki Tukiainen Janne Loikkanen Heikki A.: Kuudes pohjoismainen paikallisjulkistalouden konferenssi yhteenveto. Helsinki Aarnos Kari: Vihreät sertifikaatit, uusi tapa tukea sähköntuotantoa uusiutuvista energialähteistä. Helsinki Kemppi Heikki: Suomen jätepoliittisten tavoitteiden mukaiset jätetutkimuksen tutkimuskokonaisuudet l. tutkimusklusterit (Wasteprev-projekti). Liitteenä kirjallisuuskatsaus jätteiden synnyn ehkäisystä. Helsinki 2002.
22 58. Heikkilä Tuomo Kilponen Juha Santavirta Torsten (toim.): Suomen tiede- ja teknologiapolitiikan haasteet ja muuttuva toimintaympäristö. KNOGGtyöpajaseminaarin yhteenveto, Innopoli Helsinki Santavirta Torsten: Benchmarking the Competitiveness Strategies of Six Small European Countries: A Small Country Perspective. Helsinki Antikainen Riikka Siivonen Erkki: Julkisen sektorin verrokin periaatteet tiehankkeiden osalta. Helsinki VATT:n palkkauskäsikirja. Helsinki (Sisäinen) 62. Honkatukia Juha Kemppi Heikki Rajala Rami: Energiaverotuksen ja päästökaupan vaikutus kilpailukykyyn. Helsinki Mikrosimulointimallien välinen yhteistyö. Helsinki Antikainen Riikka Siivonen Erkki Saltevo Anu Salmela Vesa Tolvanen Riku: Elinkaarimallitoteutuksen ja parhaan nykykäytännön vertailu. Helsinki Mustonen Esko Viitamäki Heikki: Työmarkkinatuelta ansiotyöhön: vaikutukset valtion ja kuntien tuloihin ja menoihin. Helsinki Romppanen Antti: Maailmantalouden yhdentyminen. Helsinki Mykkänen Kai: Miksi yhteisöveron tuotto moninkertaistui 1990-luvulla? Helsinki Saastamoinen Hannu: Ajankäytön trendit Helsinki Luoma Kalevi Moisio Antti: Kuntakoko, kuntien menot ja palvelujen tuotannon tehokkuuserot. Helsinki Seppo Kari Venetoklis Takis: Selvitys kehitysalueiden korotettujen poistojen vaikuttavuudesta. Helsinki Honkatukia Juha Perrels Adriaan: Vesidirektiivin toimeenpano Suomessa Esitutkimus taloudellisen arvioinnin edellytyksistä. Helsinki Reino Niinivaara Heikki Viitamäki (Toimittaneet): TUJA-Käsikirja Verotuksen ja etuuksien mikrosimulointimalli. Helsinki (Sisäinen) 73. Anne Kiiskinen: Aluetekijöiden tarkastelua julkisessa työnvälityksessä. Helsinki Tarmo Räty Kalevi Luoma: Nonparametric Country Rankings Using Health Indicators and OECD Health Data. Helsinki Honkatukia Juha Perrels Adriaan: Energiatodistusten taloudelliset vaikutukset. Helsinki 2006.
Energiatodistusten taloudelliset vaikutukset
Valtion taloudellinen tutkimuskeskus VATT-muistioita 75 Energiatodistusten taloudelliset vaikutukset Juha Honkatukia Adriaan Perrels Helsinki 2006 Valtion taloudellinen tutkimuskeskus Government Institute
VATT-KESKUSTELUALOITTEITA VATT DISCUSSION PAPERS RUNKOVERKKO- SUUNNITELMAN ALUETALOUDELLISET VAIKUTUKSET
VATTKESKUSTELUALOITTEITA VATT DISCUSSION PAPERS 394 RUNKOVERKKO SUUNNITELMAN ALUETALOUDELLISET VAIKUTUKSET Juha Honkatukia Paavo Moilanen Hannu Törmä Valtion taloudellinen tutkimuskeskus Government Institute
AVESTA POLARIT OYJ:N TORNION JALOTERÄSTEHTAAN TUOTANNON KASVUN ALUETALOUDELLISET VAIKUTUKSET 1 Juha Honkatukia, tutkimusjohtaja Valtion taloudellinen tutkimuskeskus (juha.honkatukia@vatt.fi) Hannu Törmä,
369 STORA ENSO OYJ:N VEITSILUODON PAPERI- TEOLLISUUDEN 50-VUOTISEN TOIMINNAN ALUEELLINEN KOKONAIS- VAIKUTTAVUUS
VATT-KESKUSTELUALOITTEITA VATT DISCUSSION PAPERS 369 STORA ENSO OYJ:N VEITSILUODON PAPERI- TEOLLISUUDEN 50-VUOTISEN TOIMINNAN ALUEELLINEN KOKONAIS- VAIKUTTAVUUS Juha Honkatukia Hannu Törmä Valtion taloudellinen
VATT-KESKUSTELUALOITTEITA VATT DISCUSSION PAPERS 368 STORA ENSO OYJ:N KEMIJÄRVEN SELLUTEHTAAN 40-VUOTISEN TOIMINNAN ALUEELLINEN KOKONAIS- VAIKUTTAVUUS Juha Honkatukia Hannu Törmä ISBN 951-561-564-X (nid.)
TORNIO-KEMI MOOTTORITIEN RAKENTAMISEN JA TOIMINTAVAIHEEN ALUETALOUDELLISET VAIKUTUKSET
TORNIO-KEMI MOOTTORITIEN RAKENTAMISEN JA TOIMINTAVAIHEEN ALUETALOUDELLISET VAIKUTUKSET 1 Hannu Törmä, rehtori Kemi-Tornion ammattikorkeakoulu, aluetutkimuskeskus (hannu.torma@tokem.fi) Thomas F. Rutherford,
Hannu Törmä Katarzyna Zawalinska Raahen tekniikan ja talouden yksikön aluetaloudelliset vaikutukset Raportteja 13 Raahen tekniikan ja talouden yksikön aluetaloudelliset vaikutukset Hannu Törmä Katarzyna